અમદાવાદ: દિવાળીને હવે માંડ બે સપ્તાહની વાર છે. સામાન્ય રીતે દશેરા બાદ સૌરાષ્ટ્રના મહુવા અને ભાવનગર બાજુથી પહેલો જથ્થો માર્કેટયાર્ડમાં આવવાનો શરૂ થઇ જતો હોય છે, પરંતુ આ વખતે સૌરાષ્ટ્રના કેટલાક પ્રદેશમાં ભારેથી અતિ ભારે પડેલા વરસાદના કારણે ડુંગળીની આવક દિવાળી બાદ એકથી બે સપ્તાહ મોડી આવવાની શક્યતા સેવાઇ રહી છે. માર્કેટયાર્ડમાં મોડી આવક આવવાના પગલે ડુંગળીના ભાવમાં ફરી એક વખત સુધારાની ચાલ જોવા મળી છે.